als_Latn dik_Latn sag_Latn
Prishtinë, 19 mars 2015 – Edhe pse u paralajmërua më herët këtë vit nuk do të fillojë zbatimi i ligjit për sigurim shëndetësore.
“Në vitin 2015 sigurisht se nuk do të kemi sigurime shëndetësore, për shkak se nuk mund të mbledhim premiumet ose kontributet e qytetarëve dhe të mos mund të ju ofrojmë sigurime shëndetësore”. Kështu ka thënë ministri i shëndetësisë Imet Rrahmani.
Në një takim me udhëheqësit e Doganës së Kosovës, ku edhe u nënshkrua një memorandum bashkëpunimi me Ministrinë e Shëndetësisë, Rrahmani tha se për të hyrë në fuqi ky ligj, nevojitet formimi i fondit si dhe krijimi i një baze të mjaftueshme ligjore.
“Sigurimet shëndetësore janë një procedurë e rëndësishme e reformës, e cila nëse realizohet mirë do të disiplinon shumë sistemin shëndetësor”.
“Ne jemi të përkushtuar që të përgatitet e tërë baza ligjore dhe elementet që nevojiten për një sistem të mirë dhe fondi i sigurimeve shëndetësore të jetë efikas në ofrimin e shërbimeve të qytetarëve dhe për të siguruarit”, ka thënë ai. /KI/
als_Latn als_Latn als_Latn als_Latn als_Latn